[{"text_idx": "#000002", "text": "Evit piv eo ar geriadur nevez-man\u0303 ha petra a zegaso d\u2019al lennerien ?"}, {"text_idx": "#000005", "text": "Mare zo bet, e-kerz emvodou\u0300 Kuzul ar Brezhoneg, e oa bet stadet ne oa mui a c\u2019heriadur divyezhek efedus ebet, warbouez hini Valle\u0301e, zoken hini ar Glev, un tamm diaes d\u2019ober gantan\u0303 ha diouer tachennou\u0300 zo. Er re all, brezhoneg-galleg ha galleg-brezhoneg, pouezusoc\u2019h eo al lodenn gentan\u0303, pa vez disteroc\u2019h al lodenn galleg-brezhoneg. Se zo kaoz eo bet graet galleg-brezhoneg nemetken.\nUl labour dastum a ran abaoe 30 vloaz, savet ur c\u2019heriaoueg evidon va-unan e-kichen e-ser dastum traou\u0300 all. Loc\u2019het on neuze diwar va labour, diwar skouer Larousse, Robert, Littre\u0301... Evit sevel un destladur war-dro 50 000 ger, mui diwar al labouriou\u0300 geriadurin\u0303 graet en a-raok gant ar geriaduriou\u0300 unyezhek."}, {"text_idx": "#000006", "text": "E pe urzh e oa bet graet al labouriou\u0300se ?"}, {"text_idx": "#000007", "text": "N\u2019am boa rakwelet urzh ebet, deuet eo diouzh ma teue. Mil-ezhomm a oa eus ar geriadur-man\u0303, ha pa vefe hiziv pe 10 vloaz zo."}, {"text_idx": "#000008", "text": "Graet ez eus bet ul labour termenin\u0303 ivez ? Gant pe zibabou\u0300 ?"}, {"text_idx": "#000013", "text": "Va labour dastum a gendalc\u2019han gantan\u0303. Oc\u2019h adsevel Geriadur Istorel ar Brezhoneg Roparz Hemon emaon, gant ar son\u0303j d\u2019e lakaat keflinenn, a-benn e glokaat, puilhan\u0303 da c\u2019houde. Kenderc\u2019hel a ran gant al levriou\u0300 bihan, diwar-benn an touadellou\u0300 da skouer. Ha Levr Bras an Ankou\u0300, e stumm Alc\u2019houez Bras ar Baradoz Vihan, o pledin\u0303 gant kement doare ar Vretoned d\u2019ober anv eus ar marv."}, {"text_idx": "#000015", "text": "Ezhomm zo eus ur yezhadur hollek e brezhoneg a gemerfe lec\u2019h hini Kervella. Ha geriaduriou\u0300 unyezhek evit ar skolidi kentan\u0303 derez hag ar skolajidi."}, {"text_idx": "#000016", "text": "Tennet eo ar pennad-se eus ar gelaouenn Breman\u0303, ar gelaouenn viziek hollvrezhonek. Klikit war al liamm-se evit koumanantin\u0303 da Vreman\u0303"}, {"text_idx": "#000017", "text": "Apprenez le breton : En six mois c\u2019est possible !"}, {"text_idx": "#000018", "text": "Brezhoneg, yezh varv ?Deomp de\u2019i 2013 prederian\u0303 diwar-benn stourm ar yezhRed Cardell, kannaded sonerezh Breizh betek HarlemLakaat a raint tan dezhi e Yaouank !Edouard Leclerc, tad ar gourmarc\u2019hadou\u0300"}]